**Tema№2.Maşynlara tehniki hyzmat geçirilende tehniki howpsyzlyk düzgünleri**

1.Tehniki hyzmat geçirilende howpsuzlygy üpjün etmek.

2.Ýangyç-ýaglaýjy materiallar we tehniki suwuklyklar bilen işlenende tehniki howpsyzlyk çäreleri.

Tehniki hyzmat geçirilende howpsuzlygy üpjün etmek üçin maşynyň arassalygy uly ähmiýete eýedir, şoňa göräde maşynyň arassalanyşyna we ýuwulyşyna esasy ünsi bermek gerekdir.

Berkitmek we sazlamak işleri boýunça işleriň howpsyzlygyny ýokarlandyrmaga,

maşynyň hyzmat edilýän bölümlerine amatly barmak we howpsuzlygy üpjün etmäge, ýöriteleşdirilen gurluşlaryň peýdalanylmagy täsir edýär.

Gurluşyk maşynlaryna tehniki hyzmat geçirilişiniň howpsuzlygyny üpjün edýän

esasy faktorlaryň biri hem, stasionar şeýle hem göçme görnüşde bolýan gowy enjamlaşdyrylan meýdan bejergi ussahanalarynyň sanawy bolup durýar.

Stasionar ussahanalaryň gurluşynda jaýyň beýikligi,meýdany ýagtylandyrylyşy,geçelgeleriň ölçegleri,santehniki we ýylylyk tehniki gurluşlary, fundamenti, ýük göterji gurluşlary we beýleki gurluşlary tehniki howpsuzlygyň düzgünlerine laýyk gelmegi zerurdyr.

Tehniki hyzmat önümçiliginde,işiň howsuzlygy iş guralynyň tehniki ýagdaýyna

we işçiniň onuň peýdalanyp bilijilik ukybyna köp halatlarda bagly bolýar şoňa göräde mahanizirlenen gurallar bilen işlemäge ygtyýarlyk diňe ýörite okuwlary geçen işgärlere berilýär.Mehanizirlenen gurallar bilen işlemek ýörite bellenen işgäriň kesgitlemegi esasynda, diňe doly tehniki taýdan abat bolanda rugsat berilýär.

Gurluşyk montaž işleri üçin tehniki howupsuzlygyň düzgünnamalary esasynda,iş wagtynda ýokary howply şertlerde ulanylýan elektrik gurallar üçin naprýaženiýesi 36W, başga ýagdaýlarda -127/220W ýokary bolmaly däl; Bu ýagdaýda elektrik guralynyň korpusy mäkäm howpsyzlanmalydyr.

Pnewmo guraly howa geçirilişini ortadan aýyrýan howa beriji ygtybarly ulgamly bolmalydyr,klapanlary sazlanylmalydyr.

Slesor gurallary ygtybarly bolmalydyr, olaryň iş üstlerinde hiç-hili şikes bolmaly

däldir.

Döwlet standartlarynyň talabyny kanagatlandyrýan nurbat açarlaryny peýdalanmak rugsat berilýär.Olar gaýkanyň ölçeglerine laýyk gelmelidirler.Açaryň üstünden çekiç bilen urmak ýa-da açary turba bölekleri we başga açarlar bilen uzaltmak gadagandyr.Işgärler ekranly we gorap saklaýjy äýneklerde metallary döwmek üçin gurallarda işlemelidirler.Işgärleriň ýörite geýimleri arassa,berk we endamyna ykjam oturýan bolmalydyr.Aýal-gyzlar saçlaryny kelle geýiminiň aşagynda doly ýygnamalydyrlar.Talap edilýän güzgünleri berjeý etmedik işgärler işe

göýberilmeýär.

Gurluşyk maşynlaryna tehniki hyzmat önümçiliginde,her bir maşyn üçin peýdalanylýan tehniki howpsuzlyk boýunça esasy düzgünleri görkezilen tehnologiki

kartalary bolmagy zerurdyr.

Maşyna tehniki hyzmat geçirmäge, diňe tehniki howpsuzlyk boýunça görkezmeleri geçen işgärler göýberilýär.

Maşyn işlän wagty tehniki hyzmat geçirmek dübinden gadagan edilýär.Diňe doly saklanandan soňra, onda-da ähli hereket edýän we ýöreýji bölekleri togtadylan ýagdaýynda rugsat berilýär.

Tehniki hyzmat gutarandan soňra maşynyň howpsuz işini üpjün edýän germewleriň we başga serişdeleriň abatlylygynyň we sanawynyň barlagy geçirilýär.

**2.Ýangyç-ýaglaýjy materiallar we tehniki suwuklyklar bilen işlenende**

**tehniki howpsyzlyk çäreleri.**

Ýangyç suwuklyklary saklanýan saklawhananyň ýangyn howpsyzlygyny üpjin etmek üçin şu aşakdakylar ulanylýar:

Otdan goraýjylar galyňlygy 0,2 mm korpusly doldyrylan, latunly plastinaly ýa-da alýuminli gofrirlenen rezerwuary atmosfera howasy bilen birleşdirýär. Rezerwuarda döreýän ýalyn korpusa düşýär we plastinalar bilen döwülip inçe çüwdürimlere bölünýär, soňra ýanmak togtaýan temperatura çenli sowadylýar.

Gorag inert gazlary (СО2N2), rezerwuara ýangyçdan boş giňişlikde uly bolmadyk artyk basyş bilen berilýär.

Awtomatiki hereketlenýän gurluş ýangynyň ilkinji pursatlarynda goýy izolirleýji köpürjigiň kesgitlenen mukdaryny berýän gurluş.

Etilirlenen benziniň, antifiriziň, tormaz suwuklygynyň we başga zäherli maddalaryň saklanylyşy atmosfera buguň aralaşmasynyň öňüni alýan, mäkäm ýapylan gapaklar bilen üpjün edilen abat gapda amala aşyrylýar.

Şeýle suwuklyklary saklamak üçin niýetlenen gaplarda, şol suwuklyklaryň zäherlidigini aňladýan ýazgylar we bellikler goýulýar. Zäherli suwuklyklary bermek eltilen gaplara guýmak arkaly amala aşyrylýar, boşan gaplar bolsa plombirlenýär.

Ýangyç ýag materiallaryny daşamak ýörüte ýangyja garşy gurluşlar bilen enjamlaşdyrylan maşynlarda amala aşyrylýar.

Ýangyç ýag materiallaryny daşaýan maşynlar ýörüte goraýjy gurluşlar bilen üpjün edilen. Olar rezerwuaryň diwarlaryna suwuklyklaryň sürtülmesi netijesinde döreýän, çelekdäki bolýan elektrostatiki elektrik togyny bir gyra aýyrmak üçin niýetlenen. Maşynyň tüsse çykarýan turbasy öň tarapyna çykarlyp aşak egdirilýär. Bu hem çelege uçgynyň düşmezligini üpjün edýär. Maşyn ugradylmanka ondaky ýapyjylaryň (kranlaryň) we çelegiň gapaklarynyň tehniki ýagdaýyny barlamak zerurdyr. Maşynlarda möçberi ikiden az bolmadyk goýy köpürjekli ýangyn söndürijiler oturdylýar. Çeleklerde ýarylmaga howply buglaryň döremegini azaltmak üçin çelekleri ak reňk bilen reňkleýärler, çelegiň özüne bolsa “Ýangyn howply” “Огнеопасно” ýazgy ýazýarlar.

Hyzmat ediji işgärler, awtosisterna hereket edýän wagty diňe maşynyň kabinasynda oturmaga borçlydyrlar.